TPCH กำไรไตรมาส 3 โตเฉียด 6% สู่ระดับ 97.16 ลบ. หลังรับรู้รายได้รฟฟ.ชีวมวลครับ 6 แห่ง
TPCH กำไรไตรมาส 3 โตเฉียด 6% สู่ระดับ 97.16 ลบ. หลังรับรู้รายได้รฟฟ.ชีวมวลครับ 6 แห่ง
TPCH กำไรไตรมาส 3 โตเฉียด 6% สู่ระดับ 97.16 ลบ. หลังรับรู้รายได้รฟฟ.ชีวมวลครับ 6 แห่ง
7 พ.ย. 2562

บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH รายงานผลการดำเนินงานงวดไตรมาส 3/62 (รวมบริษัทย่อย) สิ้นสุดวันที่  30 กันยายน 2562  มีกำไรสุทธิดังนี้

โดยผลการดำเนินงานไตรมาส 3/62 เติบโต 5.7% จากงวดเดียวกันของปีก่อน เนื่องจากรับรู้รายได้เต็มไตรมาสจากโรงไฟฟ้าชีวมวลทั้ง 6 แห่ง ขนาดกำลังผลิต 60 เมกะวัตต์
ทั้งนี้ นางกนกทิพย์ จันทร์พลังศรี ประธานคณะกรรมการบริหาร TPCH เปิดเผยว่า ผลการดำเนินงานงวดไตรมาส3/62 มีกำไรสุทธิ 97.16 ล้านบาทเพิ่มขึ้น 5.7% เมื่อเทียบกับงวดเดียวกันของปีก่อนที่มีกำไรสุทธิ 91.93 ล้านบาท ส่วนรายได้รวมอยู่ที่ 426.01 ล้านบาท เพิ่มขึ้น 5.9% เทียบกับไตรมาสเดียวกันของปีก่อนมีรายได้รวมอยู่ที่ 402.36 ล้านบาท
ขณะที่ผลการดำเนินงานงวด 9 เดือนแรกของปี 2562 มีกำไรสุทธิ 277.46 ล้านบาท เพิ่มขึ้น 5.3 %จากงวดเดียวกันปีก่อนที่มีกำไรสุทธิ 263.58 ล้านบาท ส่วนรายได้รวมอยู่ที่ 1,230.87 ล้านบาท เพิ่มขึ้น 7.9 %จากงวดเดียวกันปีก่อน มีรายได้รวมอยู่ที่ 1,140.28 ล้านบาท
สำหรับสาเหตุหลักที่รายได้และกำไรของบริษัทฯ ในไตรมาส 3/2562  เติบโตเพิ่มขึ้น เนื่องจากสามารถรับรู้รายได้เต็มปีในโครงการโรงไฟฟ้าทั้ง 6 แห่ง มีกำลังการผลิตรวมทั้งหมด 60 เมกะวัตต์ ประกอบด้วย โรงไฟฟ้าชีวมวลช้างแรก ไบโอเพาเวอร์ (CRB) ,โรงไฟฟ้าชีวมวลแม่วงศ์ เอ็นเนอยี่ (MWE),โรงไฟฟ้าชีวมวลมหาชัย กรีน เพาเวอร์ (MGP) ,โรงไฟฟ้าชีวมวลทุ่งสัง กรีน (TSG ) โรงไฟฟ้าชีวมวล พัทลุง กรีน เพาเวอร์ (PGP) และโรงไฟฟ้าชีวมวลสตูล กรีน เพาเวอร์ (SGP)
 
ขณะที่ บริษัทยังเร่งเดินหน้าก่อสร้างโรงไฟฟ้าชีวมวล ทีพีซีเอช เพาเวอร์1 (TPCH 1) ,โรงไฟฟ้าชีวมวล ทีพีซีเอช เพาเวอร์2 (TPCH2), โรงไฟฟ้าชีวมวล ทีพีซีเอช เพาเวอร์ 5 (TPCH5 ), โรงไฟฟ้าชีวมวล ปัตตานี กรีน เพาเวอร์ (PTG ) และ โรงไฟฟ้าขยะ สยาม พาวเวอร์ (SP) เพิ่มอีก 5 โรงไฟฟ้า ส่งผลให้มีโรงไฟฟ้าชีวมวลสามารถจ่ายไฟเข้าระบบได้ครบทั้ง 10 โรงไฟฟ้า และโรงไฟฟ้าขยะขนาด 10 เมกะวัตต์ กำลังการผลิตรวม 119 เมกะวัตต์ภายในปี 2563
พร้อมทั้งยังพัฒนาโครงการโรงไฟฟ้าขยะอีกหลายแห่งและศึกษารูปแบบโรงไฟฟ้าเพื่อชุมชนของรัฐบาลที่มีแผนจะประกาศนโยบายออกมาก่อนสิ้นปี 2563 มั่นใจสนับสนุนผลงานเติบโตโดดเด่นอย่างต่อเนื่อง